امریکانین میللی کشفیات (DNI) مودیری آوریل هاینس بیان ائدیب کی، روسیا پرزیدنتی ولادیمیر پوتین اوکراینادا "اوزون مودتلی محاربه‌یه" حاضیرلاشیر.
امریکا سناتی‌نین سلاح‌لی قوه‌لر کومیته‌سینده کئچیریلن "دونیا میقیاسیندا تهدیدلر" ایجلاسینا قاتیلان امریکا کشفیات بیرلیگی‌نین بیر نمره‌لی شخصی آوریل هاینس 24 فوریه دان بری داوام ائدن اوکراینا محاربه‌سی ایله باغلی آچیقلاما وئریب.
پوتین‌ین اوکراینادا نه ائتمک ایسته‌دیگی ایله باغلی سوا‌لی جاوابلاندیران هاینس "روس‌لار اورادا (دونباس-دا) اوغور قازانسا‌لار بئله، بو وضعیت محاربنی بیتیرمه‌یه‌جک. پرزیدنت پوتین‌ین اوکراینادا اؤز مقصدلرینه چاتماق اوچون دونباس-دا قازانسا‌لار بئله اوزون مودتلی محاربه‌یه حاضیرلاشدیغینی حساب ائدیریک" دئییب.
روسیانین ایلکین حربی مقصدلرینه چاتا بیلمه‌دیگینی ایفاده ائدن هاینس دقتینی پایتاخت کیئو‌دن دونباس بؤلگه‌سینه چئویردیگینی ایفاده ائده‌رک بیلدیریب کی، قارشی‌داکی 1-2 آی چوخ حال ائدیجی اولا‌جاق، روس‌لار حربی سعی‌لرینی دونباس بؤلگه‌سینده آرتیرا‌جاق. پوتین‌ین استراتژی هدف‌لری یقین کی، دییشمه‌ییب.
آوریل هاینس پوتین‌ین یالنیز روسیا دؤولتی اوچون ائکزیستئنسیال تهلوکه حیس ائتدیگی حالدا نوکلئر سلاحینا مراجعت ائده بیله‌جگینی حساب ائتدیک‌لرینی، لاکین یئنه ده احتیاط‌لی و دقت‌لی داوراندیق‌لارینی ایفاده ائدیب.
بو آرادا اوکراینا حاکمیتی ده روسیانین اؤلکه‌نین دوغوسوندا هوجوم‌لارینی داوام ائتدیردیگینی بیلدیریب.
